ཡང་ཁོང་གིས།ཆིག་སྒྲིལ་དང་དམངས་གཙོ་ང་ཚོ་ལས་ལྷག་པ་མེད་ཅེས་སྤོབས་པ་བྱས་ནས་ཡོད་པ་རེད།འོན་ཀྱང་འདས་པའི་ལོ་གཉིས་ཀྱི་ནང་དུ་གནས་ཚུལ་ལྷག་པ་དེ་དག་གིས་ང་ཚོའི་གནས་ཚད་གང་ལ་སླེབས་ཡོད་པ་བསྟན་ཡོད་པ་རེད།འཁྲུག་ཆོག་ཆོག་དང་གས་ཆོག་ཆོག་ཡོོད་པ་རེད།གོ་བརྡ་དེ་ང་ཚོར་འཕྲོད་པ་ཏོག་ཙམ་ཕྱིས་དྲག་ཡོད་པ་རེད།དེར་བརྟེན་ཆོལ་གསུམ་གཅིག་སྒྲིལ་དང་ཆོས་ལུགས་མཐུན་སྒྲིལ་ནི་བསྟན་སྲིད་དང་རྩ་དོན་གང་ལའང་ཐུག་ན་སྲོག་རྩ་ནང་བཞིན་ཆགས་ཡོད་པས་དེའི་འགོག་རྐྱེན་སྒྲུབ་སྟངས་དང་གདོང་ལེན་བྱེད་སྟངས་དེ་ཚང་མས་མི་རྣམས་ཀྱི་བསམ་བློར་གོ་བརྡ་ཞིག་སྤྲོད་དགོས་འདུགཅེས་དང་།དེང་སང་༧སྐྱབས་མགོན་རིན་པོ་ཆེ་ལ་སྔར་ཐོས་མྱོང་མེད་པའི་མཚན་སྨོད་ཞུ་གི་འདུགདེས་མ་ཚད་༧སྐྱབས་མགོན་རིན་པོ་ཆེ་དང་ཆོས་ལུགས་དབུ་ཁྲིད་བླ་ཆེན་གཞན་བར་ལ་གནས་ཚུལ་འདྲ་མི་འདྲ་བཟོ་མཁན་ཡང་འདུགདེར་བརྟེན་དེང་སང་སྤྱི་ཚོགས་དྲྭ་རྒྱ་དང་གསར་འགྱུར་བརྒྱུད་ལམ་ཁག་གིས་འདི་ལབ་འདུག་དེ་ལབ་འདུག་ཟེར་ནས་རྒྱུག་ཆོག་ཆོག་མ་བྱས་པར་བབ་ཆགས་པོ་དང་བག་ཕེབས་པོའི་སྒོ་ནས་གདོང་ལེན་བྱ་དགོས་ཀྱི་འདུགཅེས་གསུངས་སོང་།